**Izziņa par atzinumos sniegtajiem iebildumiem**

**par noteikumu projektu “Grozījumi Ministru kabineta 2016. gada 1. novembra noteikumos Nr. 695 “Digitālās drošības uzraudzības komitejas nolikums””**

**(VSS-41)**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) elektronisko saskaņošanu**

|  |  |
| --- | --- |
| Datums | 08.02.2021. elektroniska saskaņošana  |
|  |  |
| Saskaņošanas dalībnieki | Tieslietu ministrija, Finanšu ministrija, Iekšlietu ministrija, Satiksmes ministrija, |
|  | Vides aizsardzības un reģionālās attīstības ministrija |
|  |  |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus  | Tieslietu ministrija |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Finanšu ministrija, Vides aizsardzības un reģionālās attīstības ministrija \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**Informācija par starpministriju (starpinstitūciju) elektronisko saskaņošanu**

|  |  |
| --- | --- |
| Datums | 22.02.2021. elektroniska saskaņošana  |
|  |  |
| Saskaņošanas dalībnieki | Tieslietu ministrija, Finanšu ministrija, Iekšlietu ministrija, Satiksmes ministrija, |
|  | Vides aizsardzības un reģionālās attīstības ministrija |
|  |  |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus  | Tieslietu ministrija |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Finanšu ministrija\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | 1. Papildināt noteikumus ar 1.5. apakšpunktu šādā redakcijā: "1.5. izsniegt Eiropas pilsoņu iniciatīvas tiešsaistes sistēmas atbilstības sertifikātu, kas apliecina, ka tiešsaistes sistēma, ko izmanto paziņojumu par atbalstu Eiropas pilsoņu iniciatīvai vākšanai, atbilst drošības un tehniskajiem parametriem, kādi noteikti Eiropas Parlamenta un Padomes 2011. gada 16. februāra regulā (ES) Nr. 211/2011 par pilsoņu iniciatīvu." | **Tieslietu ministrijas iebildumi****1.saskaņošana****1.**Vēršam uzmanību, ka Eiropas Parlamenta un Padomes 2011. gada 16. februāra regulā (ES) Nr. 211/2011 par pilsoņu iniciatīvu (turpmāk – regula Nr. 211/2011) netiek lietots termins "Eiropas pilsoņu iniciatīvas tiešsaistes sistēmas atbilstības sertifikāts". Attiecīgi noteikumu projekta 1. punktā pirms vārda "sertifikātu" nepieciešams svītrot vārdus "Eiropas pilsoņu iniciatīvas tiešsaistes sistēmas atbilstības", tādējādi nodrošinot noteikumu projektā lietotās terminoloģijas atbilstību minētajā regulā (sk. 6. pantu un IV pielikumu) un likumā "Par tautas nobalsošanu, likumu ierosināšanu un Eiropas pilsoņu iniciatīvu" (sk. 25.1 pantu) lietotajai terminoloģijai.**2.** Lai atvieglotu noteikumu projekta 1. punkta piemērošanu praksē, lūdzam tajā identificēt konkrētu regulas Nr. 211/2011 vienību (-as), kurā noteikti drošības un tehniskie parametri, kam jāatbilst tiešsaistes sistēmai, ko izmanto paziņojumu par atbalstu Eiropas pilsoņu iniciatīvai vākšanai, vai alternatīvi atbilstoši precizēt noteikumu projekta 1. punktā ietverto atsauci uz drošības un tehniskajiem parametriem, kādi noteikti regulā Nr. 211/2011. Norādām, ka no minētās regulas izriet, ka vākšanas tiešsaistes sistēmai jāatbilst šīs regulas 6. panta 4. punktam (sk. 6. panta 2. punktu), kā arī Eiropas Komisija pieņems tehniskās specifikācijas 6. panta 4. punkta īstenošanai (sk. 6. panta 5. punktu), tomēr regulā Nr. 211/2011 nav noteikti drošības un tehniskie parametri, bet gan ir norāde par šo parametru atbilstību noteiktām prasībām (sk. 6. panta 4. punktu), tālāk izklāstot attiecīgās prasības, kurām vākšanas tiešsaistes sistēmām ir jāatbilst, lai tās varētu tikt sertificētas, un noteikts, ka Komisijai būtu jāpieņem tehniskās specifikācijas, lai īstenotu šīs prasības, uz ko norādīts arī Komisijas 2011. gada 17. novembra Īstenošanas regulas (ES) Nr.1179/2011, ar ko nosaka tehniskās specifikācijas vākšanas tiešsaistes sistēmām saskaņā ar Eiropas Parlamenta un Padomes Regulu (ES) Nr. 211/2011 par pilsoņu iniciatīvu, preambulas 3. apsvērumā. | **Iebildumi ņemti vērā.** Likumprojekts papildināts ar atsauci uz regulas Nr. 211/2011 6. pantu, neminot tā punktus, lai nodrošinātu, ka norma tiek vērtēta kopumā un ņemts vērā arī 6. panta 5. punkts, uz kura pamata Eiropas Komisija ir tiesīga pieņem tehniskās specifikācijas 4. punkta īstenošanai. | 1. Papildināt noteikumus ar 1.5. apakšpunktu šādā redakcijā: "1.5. izsniegt sertifikātu, kas apliecina, ka tiešsaistes sistēmai, ko izmanto paziņojumu par atbalstu Eiropas pilsoņu iniciatīvai vākšanai, ir atbilstīgi drošības un tehniskie parametri, lai nodrošinātu atbilstību Eiropas Parlamenta un Padomes 2011. gada 16. februāra regulas (ES) Nr. 211/2011 par pilsoņu iniciatīvu 6. panta prasībām."Veikti precizējumi anotācijā atbilstoši noteikumu projekta 1. punkta redakcijai.  |
| **2.** | 2. Papildināt noteikumus ar 2.3.3 apakšpunktu šādā redakcijā: "2.3.3 veic likumā “Par tautas nobalsošanu, likuma ierosināšanu un Eiropas pilsoņu iniciatīvu” noteiktos uzdevumus." | Vēršam uzmanību, ka no noteikuma projekta un tā anotācijas nav skaidri saprotams grozījumu Ministru kabineta 2016. gada 1. novembra noteikumos Nr. 695 "Digitālās drošības uzraudzības komitejas nolikums" saturs un tvērums. Proti, atbilstoši noteikumu projekta anotācijā minētajam Digitālās drošības uzraudzības komitejas (komitejas) nolikumā nepieciešams veikt grozījumus, lai pievienotu jaunu mērķi un funkciju, nosakot, ka komiteja turpmāk izvērtēs un izsniegs Eiropas pilsoņu iniciatīvas tiešsaistes sistēmas atbilstības sertifikātus. Tomēr vienlaikus no noteikumu projekta 1. un 2. punkta izriet, ka paredzēts attiecīgi pievienot jaunu komitejas mērķi, kā arī uzdevumus, kas noteikti likumā "Par tautas nobalsošanu, likuma ierosināšanu un Eiropas pilsoņu iniciatīvu". Norādām, ka nav skaidri saprotams, vai noteikumu projektā minētie uzdevumi ir ietverti kādas vienas konkrētas funkcijas ietvaros un kādus konkrēti uzdevumus komiteja veiks. Attiecīgi nepieciešams atbilstoši saskaņot noteikumu projekta anotāciju ar noteikumu projektu. | **Iebildums ņemts vērā.** | 2. Papildināt noteikumus ar 2.3.3 apakšpunktu šādā redakcijā: "2.3.3 veic likumā “Par tautas nobalsošanu, likuma ierosināšanu un Eiropas pilsoņu iniciatīvu” noteikto funkciju." |
| **3.** |  |  Nepieciešams precizēt noteikumu projekta anotāciju, jo šobrīd nav iespējams precīzi izvērtēt, ar kurām noteikumu projekta normām ieviestas noteikumu projekta un tā anotācijas I sadaļas 2. punktā minētās regulas Nr. 211/2011 prasības. Ņemot vērā minēto, precīzu izvērtējumu par noteikumu projekta atbilstību minētajai regulai iespējams sniegt pēc noteikumu projekta anotācijas papildināšanas, papildinot anotācijas V sadaļu, jo īpaši tās 1. tabulu atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" VI nodaļai. | **Iebildums ņemts vērā.**Vēršam uzmanību, ka informācija tika nodrošināta likumprojekta “Grozījumi likumā “Par tautas nobalsošanu, likumu ierosināšanu un Eiropas pilsoņu iniciatīvu”” (ar ko tika veikti attiecīgi grozījumi 25.1 pantā) anotācijā. | Anotācija papildināta ar V sadaļu.  |
|  | 1. Papildināt noteikumus ar 1.5. un 1.6. apakšpunktu šādā redakcijā: "1.5. izsniegt sertifikātu, kas apliecina, ka tiešsaistes sistēmai, ko izmanto paziņojumu par atbalstu Eiropas pilsoņu iniciatīvai vākšanai, ir atbilstīgi drošības un tehniskie parametri, lai nodrošinātu atbilstību Eiropas Parlamenta un Padomes 2011. gada 16. februāra regulas (ES) Nr. 211/2011 par pilsoņu iniciatīvu 6. panta prasībām;1.6. veikt citus normatīvajos aktos noteiktos uzdevumus." | **Tieslietu ministrijas iebildums** **2.saskaņošana**Lūdzam izvērtēt vai projekta 1.punkts, kas paredz papildināt Ministru kabineta 2016. gada 1. novembra noteikumus Nr.695 "Digitālās drošības uzraudzības komitejas nolikums" (turpmāk – noteikumi Nr.695) ar 1.6. apakšpunktu, ir nepieciešams, ņemot vērā to, ka noteikumos Nr.695 attiecībā uz Digitālās drošības uzraudzības komitejas funkcijām un pienākumiem, 2.5. apakšpunktā jau ir norāde uz to, ka Digitālās drošības uzraudzības komiteja veic citus normatīvajos aktos noteiktos uzdevumus. Attiecīgi, papildinot projektu ar minēto apakšpunktu, noteikumos Nr. 695 būs dublējoša norāde par to, ka Digitālās drošības uzraudzības komiteja veic citus normatīvajos aktos noteiktos uzdevumus. Tieslietu ministrija norāda, ka normu dublēšanas, iekšējā atkārtošanās normatīvajā aktā netiek uzskatīta par labu praksi un ir pretrunā lietderības un efektivitātes prasībām. Vienlaikus, papildinot noteikumus Nr. 695 ar minēto apakšpunktu varēs secināt, ka gan noteikumu Nr. 695 1.punktā, gan 2. punktā ir ietverti uzdevumi, vēršam uzmanību, ka noteikumu Nr. 695 1.punkts noteic Digitālās drošības uzraudzības komitejas mērķus. Norādām, ka normatīvajam regulējumam ir jābūt skaidram un saprotamam, lai persona no noteikumiem Nr. 695 skaidri saprastu Digitālās drošības uzraudzības komitejas mērķus, uzdevumus un funkcijas. Ņemot vērā minēto lūdzam pārskatīt projektu.  | **Iebildums ņemts vērā** No noteikumu projektu svītrots 1.6. apakšpunkts.  | 1. Papildināt noteikumus ar 1.5. apakšpunktu šādā redakcijā: "1.5. izsniegt sertifikātu, kas apliecina, ka tiešsaistes sistēmai, ko izmanto paziņojumu par atbalstu Eiropas pilsoņu iniciatīvai vākšanai, ir atbilstīgi drošības un tehniskie parametri, lai nodrošinātu atbilstību Eiropas Parlamenta un Padomes 2011. gada 16. februāra regulas (ES) Nr. 211/2011 par pilsoņu iniciatīvu 6. panta prasībām." |
| Atbildīgā amatpersona |    |  |
|  | (paraksts)\* |   |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Madara Stalte

|  |
| --- |
| (par projektu atbildīgās amatpersonas vārds un uzvārds) |
| Krīzes vadības departamenta Nacionālās kiberdrošības politikas koordinācijas nodaļas vecākā referente |
| (amats) |
| Tālr.67335349; fakss 67335130 |
| (tālruņa un faksa numurs) |
| Madara.Stalte@mod.gov.lv |
| (e-pasta adrese) |